રોકાણકારો માર્કેટની વધઘટનો લાભ લઈ શકે અને તેમના જોખમને વહેંચી શકે માટે સેબી વધુ પ્રોડક્ટની ઈટીએફ લોન્ચ કરવા માગે છે. સેબીના ટોચના એક અધિકારીએ જણાવ્યું હતું કે ચાંદી અને પ્લેટિનમ આધારિત ઈટીએફની યોજનાને મંજૂરી આપવાનું વિચારે છે. ભારત જેવી વિકસિત ઇકૉનૉમી જેમાં ઇન્ફ્રાસ્ટ્રક્ચરને વિકસાવવા માટે કોમોડિટીઝ આધારિત પૉલિસી ઘડવામાં આવે છે, તેમ જ મેઇક ઇન ઇન્ડિયા જેવાં પગલાં લેવાય છે, ત્યારે મેટલ આધારિત ઈટીએફ રોકાણકારોએ અૉફર કરીને વધુ પ્રોડક્ટ આપી શકાય તેમ જ જોખમને નિયંત્રિત કરી શકાય છે એમ એમસીએક્સના રિસર્ચ ટ્રેડ વી. શુન્મગરે જણાવ્યું હતું. ક્વોન્ટમ મ્યુચ્યુઅલ ફંડના સીઈઓ જી. મી. પટેલનું કહેવું હતું કે જો સેબી ચાંદીના ઈટીએફની પરવાનગી આપશે તો અમે તે લાવવાનું વિચારીશું.